turjo4nis/wikipedia-bn-dump-20250701 huggingface dataset:
আব্দুল বারেক মিয়া

আব্দুল বারেক মিয়া বাংলাদেশের পটুয়াখালী  জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন পটুয়াখালী-৭ আসনের সংসদ সদস্য ছিলেন। তিনি বৃহত্তর গলাচিপা উপজেলা আওয়ামী লীগের প্রতিষ্ঠাতা সভাপতি।

তিনি ১৯৭০ সালের নির্বাচনেও সংসদ সদস্য ছিলেন।

প্রাথমিক জীবন 
আব্দুল বারেক মিয়া পটুয়াখালী জেলার গলাচিপা উপজেলার চিকনিকান্দি ইউনিয়নের কচুয়া গ্রামে জন্মগ্রহণ  করেন। তিনি সংসদ সদস্য নির্বাচিত হওয়ার পূর্বে বৃহত্তর চিকনিকান্দি ইউনিয়ন পরিষদের চেয়ারম্যান নির্বাচিত হয়েছিলেন।

রাজনৈতিক জীবন 
আব্দুল বারেক মিয়া আইনজীবী ও মুক্তিযুদ্ধের সংগঠক ছিলেন। তিনি তৎকালীন ঝালকাঠি সংগ্রাম পরিষদের উপদেষ্টা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে তিনি তৎকালীন পাকিস্তানের এমপিএ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন পটুয়াখালী-৭ আসন থেকে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
ঝালকাঠি জেলার রাজনীতিবিদ
ঝালকাঠি জেলার আইনজীবী
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
বাংলাদেশ কৃষক শ্রমিক আওয়ামী লীগের রাজনীতিবিদ
আনোয়ারুল কাদের

আনোয়ারুল কাদের বাংলাদেশের ময়মনসিংহ জেলার রাজনীতিবিদ, আইনজীবী ও মুক্তিযুদ্ধের সংগঠক যিনি তৎকালীন ময়মনসিংহ-১২ আসনের সংসদ সদস্য ছিলেন।

প্রাথমিক জীবন 
আনোয়ারুল কাদির ময়মনসিংহ জেলার ঈশ্বরগঞ্জে জন্মগ্রহণ করেন। তার বড় ছেলে আইনজীবী আসিফ আনোয়ার মুরাদ, ছোট ছেলে আইনজীবী এবং বিশিষ্ট রাজনীতিবিদ মরহুম সাদিক আনোয়ার পাপ্পু এবং তাহার ছেলে ও আনোয়ারুল কাদির এর একমাত্র নাতি জারির বিন আনোয়ার স্পন্দন।

রাজনৈতিক জীবন 
আনোয়ারুল কাদের আইনজীবী ও মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালে আওয়ামী লীগের প্রার্থী হিসেবে তিনি ঈশ্বরগঞ্জের এমএনএ নির্বাচিত হন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন ময়মনসিংহ-১২ আসন থেকে সংসদ সদস্য নির্বাচিত হন।

তথ্যসূত্র 

ময়মনসিংহ জেলার রাজনীতিবিদ
ময়মনসিংহ জেলার আইনজীবী
বাংলাদেশের স্বাধীনতা যুদ্ধে জড়িত ব্যক্তি
বাংলাদেশ আওয়ামী লীগের রাজনীতিবিদ
প্রথম জাতীয় সংসদ সদস্য
জীবিত ব্যক্তি
বাংলাদেশ কৃষক শ্রমিক আওয়ামী লীগের রাজনীতিবিদ
মানাজির আহসান গিলানি

মানাজির আহসান গিলানি (১৮৯২ — ১৯৫৬) ছিলেন একজন ভারতীয় সুন্নি ইসলামী পণ্ডিত এবং ওসমানিয়া বিশ্ববিদ্যালয়ের ধর্মতত্ত্ব অনুষদের প্রাক্তন ডিন। তিনি তদভীন-ই-হাদীস, মুকাদ্দামা তাদভীন-ই-ফিকহ এবং সওয়ানীহ কাসমি রচনা করেছিলেন ।

জন্ম ও শিক্ষা 
গিলানি ১৮৯২ সালের ১ অক্টোবর বিহারের নালন্দা জেলার একটি ছোট্ট গ্রাম গিলানে জন্মগ্রহণ করেছিলেন।  তিনি নিজ বাড়িতে প্রাথমিক পড়াশোনা শেষ করেন এবং তারপর তিনি হাকিম বরকত আহমদের কাছে রাজস্থানের টঙ্কে ৬ বছর পড়াশোনা করেন। দারুল উলুম দেওবন্দে (১৩১১-১৩৩২ হি.) তিনি মাহমুদুল হাসান দেওবন্দির কাছে সহীহ বুখারী এবং সুনান আত-তিরমিজী অধ্যয়ন করেন এবং মাহমুদ হাসান দেওবন্দিকে তার আধ্যাত্মিক গুরু হিসাবে গ্রহণ করেন। তিনি আনোয়ার শাহ কাশ্মিরির নিকট সহিহ মুসলিম  নিয়ে পড়াশোনা করেছিলেন। দারুল উলুম দেওবন্দের তাঁর অন্যান্য শিক্ষকদের মধ্যে রয়েছে: শব্বির আহমদ উসমানী, আজিজুর রহমান উসমানী, হাবিবুর রহমান উসমানী এবং মিয়া আসগর হোসেন দেওবন্দী প্রমুখ ।

পেশা 
গিলানী ওসমানিয়া বিশ্ববিদ্যালয়ে ধর্মতত্ত্ব অনুষদের ২৫ বছর ডিন হিসেবে দায়িত্ব পালন করেছেন।  তার ছাত্রদের মধ্যে রয়েছেঃ মুহাম্মদ হামিদুল্লাহ এবং গোলাম আহমদ রাব্বানী।

সাহিত্যকর্ম 
 আন নাবিয়্যুল খাতিম
 রহমাতুল্লিল আলামীন
 সাবানীহ-এ-আবু যর ঘিফারি
 সাভানিহ-ই-আওইস কার্নি
 ইমাম আবু হানিফা কি সিয়াসি জিন্দেগী
 তাজকার-ই-শাহ ওয়ালিউল্লাহ
 সাবানীহে কাসমি - মুহাম্মদ কাসেম নানুতুবির জীবনী
 মুসালমানো কা নিজাম তালেম-ও-তারবিয়াত
 ইসলামী মুয়াশিয়াত
 তাদুন-এ-হাদিস
 আদ-দীনুল কাইয়িম
 তাদুন-এ-কুরআন
 মুকাদ্দামা তাদুইন-ই-ফিকহ
 মুকালাত-এ-আহসানী
 তাফসীর-ই-সূরাহ কাহফ
 মুসালমানো কি ফিরকবান্ধো কা আফসানা
 হাজার (১০০০) স্যাল পেহেলি

মৃত্যু এবং উত্তরাধিকার 
১৯৫৩ সালের ৯ নভেম্বর থেকে গিলানি হৃদরোগে ভুগছিলেন। ১৯৫৪ সালের মার্চ মাসে দ্বিতীয় হার্ট অ্যাটাকের পরে তাকে পাটনা হাসপাতালে স্থানান্তরিত করা হয় এবং আহমদ আবদুল হাইয়ের দ্বারা চিকিৎসা করা হয়। গিলানিল লেখা ও পড়া নিষেধ ছিল। তিনি ১৯৫৬ সালের ৫ জুন বিহারের জন্মস্থান গিলানে মারা যান। তাঁর জানাজার নামাজের ফসিহ আহমদ আস্থানভি ইমামতি করেন। 

১ এবং ২ ডিসেম্বর ২০১৮, ইনস্টিটিউট অব অবজেক্টিভ স্টাডিজ, নয়াদিল্লি পাটনার এএন সিনহা ইনস্টিটিউট অফ সোশ্যাল স্টাডিজ, "মাওলানা মানাজির আহসান গিলানির জীবন ও অবদান" শীর্ষক একটি দুদিনের জাতীয় সম্মেলনের আয়োজন করেছে।

আরও দেখুন 

 দারুল উলুম দেওবন্দ
 মুহাম্মদ কাসেম নানুতুবি
 মাহমুদুল হাসান দেওবন্দি

তথ্যসূত্র

গ্রন্থপঞ্জি 
 

 

 
 
 Maulāna Manāẓir Aḥsan Gīlāni: His Early Life at Deoband as Student, Editor and Teacher
[দারুল উলুম দেওবন্দে আমার স্মৃতিময় দিনগুলো https://www.rokomari.com/book/155410/darul-ulum-deobonde-amar-siritimoy-dingulo]

দারুল উলুম দেওবন্দের প্রাক্তন শিক্ষার্থী
দেওবন্দি ব্যক্তি
ভারতীয় সুন্নি মুসলিম পণ্ডিত
১৯৫৬-এ মৃত্যু
১৮৯২-এ জন্ম
মাহমুদ হাসান দেওবন্দির ছাত্র
শাব্বির আহমদ উসমানির ছাত্র
আনোয়ার শাহ কাশ্মীরির ছাত্র
আজারবাইজানের প্রশাসনিক বিভাগ

আজারবাইজান প্রশাসনিকভাবে নিম্নলিখিত মহকুমায় বিভক্ত:

 ৫৯ জেলা (রেয়নার; গান.– রেয়ন),
 ১১ টি শহর (şəhərlər; গান.– əhər),
 ১ টি স্বায়ত্তশাসিত প্রজাতন্ত্র (মুকতার রেসুব্লিকা), যার নিজেই রয়েছে:
 ৭ টি জেলা
 ১ টি শহর
রেইনগুলি আরও পৌরসভায় বিভক্ত (বালাদিডিə)।

অধিকন্তু, আজারবাইজান ৯ টি (অর্থনৈতিক) অঞ্চলে (ইকতিসাদী রায়ওনলার; গাওয়া। –কটিসাদি রায়ন) বিভক্ত। [১] এটি প্রশাসনিক বিভাগ নয়। প্রতিটি অঞ্চলে বিভিন্ন জেলা রয়েছে। নাখচিভান স্বায়ত্তশাসিত একটি পৃথক প্রজাতন্ত্র, যা দশম অর্থনৈতিক অঞ্চল গঠন করে।

অঞ্চল এবং স্বায়ত্তশাসিত প্রজাতন্ত্র

প্রশাসনিক বিভাগসমূহ

আজারবাইজান সংলগ্ন 

নাগরনো-কারাবাখের অঞ্চলটি বর্তমানে আজারবাইজানের খোজাভেন্ড, শুশা, খোজালি, কালবাজারের পূর্ব অংশ এবং তাতার পশ্চিম অংশের অংশ হিসাবে গঠিত। সোভিয়েত আমলে অঞ্চলটি নাগর্নো-কারাবাখ স্বায়ত্তশাসিত ওব্লাস্ট হিসাবে পরিচিত ছিল; তবে ১৯৯১ সালের ২৬ শে নভেম্বর আজারবাইজান এসএসআর সংসদ এনকেএওর স্বায়ত্তশাসিত অবস্থান বাতিল করে দেয়। তার পর থেকে স্বায়ত্তশাসিত ওব্লাস্টের অঞ্চলটি প্রশাসনিকভাবে উপর্যুক্ত রেইনের মধ্যে বিভক্ত হয়ে পড়েছে। নাগর্নো-কারাবাখ যুদ্ধের ফলস্বরূপ, এর বেশিরভাগ অঞ্চল এখন নাগরোণো-কারাবাখ এবং আর্মেনিয়া থেকে আর্মেনীয় বাহিনীর নিয়ন্ত্রণে রয়েছে। [২] স্ব-ঘোষিত নাগর্নো-কারাবাখ প্রজাতন্ত্র (এনকেআর) নাগরোণো-কারাবাখের বাইরেও দক্ষিণ-পশ্চিম আজারবাইজানের একটি বৃহত অংশ নিয়ন্ত্রণ করে‌।
নিচের তালিকাটি নাখচিভান স্বায়ত্তশাসিত প্রজাতন্ত্রের রেইন বাদে আজারবাইজানের মূল অংশের জন্য।

নাখচিভান স্বায়ত্তশাসিত প্রজাতন্ত্র 

নাখচিভান স্বায়ত্তশাসিত প্রজাতন্ত্রের সাতটি জেলা এবং একটি পৌরসভা নীচে তালিকাভুক্ত করা হয়েছে।

তথ্যসূত্র 

৩. "Azerbaijan Regions" Archived ২৪-২-২০১৬ at the Wayback Machine, Regional Development Center in Azerbaijan.
৪. "The World Factbook — Central Intelligence Agency".
৫. "Territories, number, density of population and territorial units by economic and administrative regions of Azerbaijan Republic" Archived January 7, 2012, at the Wayback Machine, The State Statistical Committee of the Republic of Azerbaijan.
৬. Hewsen, Robert H. (2001). Armenia: A Historical Atlas. University of Chicago Press.

দেশের প্রশাসনিক উপবিভাগের তালিকা
এশিয়ার দেশের প্রশাসনিক উপবিভাগ
ইউরোপের দেশের প্রশাসনিক উপবিভাগ
অ্যাটমর অ্যাডভান্স

দ্য অ্যাটমর অ্যাডভান্স ১৯২৭ সালে অ্যাটমর, আলাবামাতে প্রতিষ্ঠিত হয়েছিল। সংবাদপত্রটির প্রায় ২,০০০ সংখ্যা ছাপা হয় এবং এটি এটমর এবং এর আশেপাশে এস্কাম্বিয়া কাউন্টি, আলাবামা এলাকায় সংবাদ পরিবেশন করে। এটি প্রতি বুধবার এটমর নিউজপেপারস, ইনকর্পোরেশন দ্বারা প্রকাশিত হয়।

প্রাথমিক ইতিহাস বলে পত্রিকাটির সম্পাদকীয় বোর্ড ডেমোক্র্যাটিক পার্টির সমর্থক ছিল। যাইহোক, সম্পাদকীয় বোর্ড ১৯৬৪ সালে রাষ্ট্রপতি হিসাবে রিপাবলিকান ব্যারি গোল্ডওয়াটারকে সমর্থন করে আগের ঐতিহ্য ভেঙে দেয়।

১৯৭৯ সালে কাগজটিকে দীর্ঘ সময়ের মালিক বব মরিসেটের কাছ থেকে মরিস নিউজপেপার কর্পোরেশন কিনে নিয়েছিল। ফিলিপ সোকলের সাথে ১৯৫৯ সালে কাগজটি কিনেছিলেন মরিসেট, যিনি আলাবামা প্রেস অ্যাসোসিয়েশনের সাবেক সভাপতি ছিলেন। তিনি পত্রিকাটির রূপান্তরকালে পরিচালনা পর্ষদের সাথে ছিলেন।

তথ্যসূত্র 

সংবাদপত্র
সাপ্তাহিকী
সাপ্তাহিক ম্যাগাজিন
চামিকা করুণারত্নে

চামিকা করুণারত্নে (; জন্ম: ২৯ মে, ১৯৯৬) কলম্বো এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। ২০১০-এর দশকের শেষদিক থেকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করছেন।

ঘরোয়া প্রথম-শ্রেণীর শ্রীলঙ্কান ক্রিকেটে নন্দেস্ক্রিপ্টস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলিং করে থাকেন। এছাড়াও, ডানহাতে নিচেরসারিতে ব্যাটিং করেন তিনি।

প্রথম-শ্রেণীর ক্রিকেট 
২০১৫ সাল থেকে চামিকা করুণারত্নের প্রথম-শ্রেণীর খেলোয়াড়ী জীবন চলমান রয়েছে। ১৮ ডিসেম্বর, ২০১৫ তারিখে তামিল ইউনিয়ন ক্রিকেট ও অ্যাথলেটিক ক্লাবের পক্ষে ২০১৫-১৬ মৌসুমের প্রিমিয়ার লীগ টুর্নামেন্টে প্রথম-শ্রেণীর ক্রিকেটে অভিষেক ঘটে তার।

মার্চ, ২০১৮ সালে ক্যান্ডি দলের পক্ষে ২০১৭-১৮ মৌসুমের সুপার ফোর প্রভিন্সিয়াল টুর্নামেন্ট খেলার জন্যে মনোনীত হন। আগস্ট, ২০১৮ সালে এসএলসি টি২০ লীগে ক্যান্ডি দলের সদস্য হন। একই মাসে শ্রীলঙ্কা ক্রিকেট কর্তৃক ২০১৮ সালের এশিয়া কাপকে ঘিরে ৩১ সদস্যের প্রাথমিক তালিকায় তাকে রাখা হয়।

মার্চ, ২০১৯ সালে সুপার প্রভিন্সিয়াল ওয়ান ডে টুর্নামেন্টে কলম্বো দলের পক্ষে তাকে সদস্য করা হয়।

আন্তর্জাতিক ক্রিকেট 
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন চামিকা করুণারত্নে। ১ ফেব্রুয়ারি, ২০১৯ তারিখে ক্যানবেরায় স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। তাকে কোন ওডিআইয়ে অংশগ্রহণ করার সুযোগ দেয়া হয়নি।

ডিসেম্বর, ২০১৮ সালে এসিসি এমার্জিং টিমস এশিয়া কাপে শ্রীলঙ্কা দলের সদস্যরূপে তাকে মনোনীত করা হয়। ২০১৮-১৯ মৌসুমে অস্ট্রেলিয়া গমন করে শ্রীলঙ্কা দল। শুরুতে তাকে দলে রাখা হয়নি। তবে, আঘাতপ্রাপ্ত দুষ্মন্ত চামিরা’র স্থলাভিষিক্ত খেলোয়াড় হিসেবে জানুয়ারি, ২০১৯ সালে দ্বিতীয় টেস্ট দলে তাকে রাখা হয়। অতঃপর, ১ ফেব্রুয়ারি, ২০১৯ তারিখে ক্যানবেরায় সিরিজের দ্বিতীয় টেস্টে অস্ট্রেলিয়ার বিপক্ষে টেস্ট ক্রিকেটে অভিষেক পর্ব সম্পন্ন হয় তার।

তথ্যসূত্র

আরও দেখুন 
 মাহেলা উদাত্তে
 অশোকা ডি সিলভা
 এক টেস্টের বিস্ময়কারী
 শ্রীলঙ্কান টেস্ট ক্রিকেটারদের তালিকা
 প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ 
 
 

১৯৯৬-এ জন্ম
জীবিত ব্যক্তি
কলম্বো থেকে আগত ক্রিকেটার
তামিল ইউনিয়ন ক্রিকেট ও অ্যাথলেটিক ক্লাবের ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
শ্রীলঙ্কার টুয়েন্টি২০ আন্তর্জাতিক ক্রিকেটার
ক্যান্ডি ফ্যালকন্সের ক্রিকেটার
ডাম্বুলা আউরার ক্রিকেটার
কলম্বো স্ট্রাইকার্সের ক্রিকেটার
শ্রীলঙ্কান পুরুষ ব্যাডমিন্টন খেলোয়াড়
জলজ উদ্ভিদ

জলজ উদ্ভিদ বলতে সেই সকল উদ্ভিদকে বোঝানো হয়, যারা জলেই (লোনাপানি অথবা স্বাদুপানি) বসবাসের জন্য অভিযোজিত হয়েছে। এদের হাইড্রোফাইট এবং ম্যাক্রোফাইট নামেও অভিহিত করা হয়, যাতে শৈবাল এবং মাইক্রোফাইট জাতীয় উদ্ভিদ থেকে এদের আলাদা করা যায়। ম্যাক্রোফাইট জাতীয় উদ্ভিদ জলে অথবা জলের কিনারে বেড়ে ওঠে। এগুলো জলের ওপরে থাকতে পারে, নিমজ্জিত থাকতে পারে, এমনকি জলে ভেসেও থাকতে পারে। হ্রদ এবং নদীতে এরা মাছের খাদ্য হিসেবে ব্যবহৃত হয় এবং পানিতে অক্সিজেনের চাহিদাও ঠিক রাখে।

জল ছাড়াও মাটিতে এই উদ্ভিদ জন্মাতে পারে। তবে মাটিতে পানির পরিমাণ বেশি থাকতে হবে। এ কারণে জলাভূমিতে প্রায়ই এই উদ্ভিদগুলো পাওয়া যায়। আমাজনের শাপলা সারা বিশ্বেই একটি পরিচিত জলজ উদ্ভিদ। সবচেয়ে ছোট জলজ উদ্ভিদ হচ্ছে ক্ষুদিপানা। ক্ষুদ্র ক্ষুদ্র পানিতে থাকা প্রাণীরা এই ক্ষুদিপানাকে তাদের আবাসস্থল হিসেবে ব্যবহার করে। অনেকে আত্মরক্ষার্থেও ক্ষুদিপানা ব্যবহার করে।

প্রাপ্যতা 
জলজ উদ্ভিদের উপস্থিতি নির্ভর করে পানির উচ্চতা এবং তারা কতটুকু পানির মধ্যে আছে তার ওপর। এছাড়া পানির স্রোত, লবণাক্ততা, পানিতে থাকা খাবারের পরিমাণও তাদের বেড়ে ওঠায় প্রভাব ফেলে।

বিবর্তন

জলজ উদ্ভিদে সালোকসংশ্লেষণ 
জলের মধ্যে নিমজ্জিত থাকার কারণে জলজ উদ্ভিদে সাধারণ উদ্ভিদের মতন সূর্যের আলো পৌঁছায় না। বাতাস না থাকার কারণে কার্বণও এরা পায়না। এইসকল ঘাটতির কারণে জলজ উদ্ভিদ  নিজেদের টিকিয়ে রাখতে বিশেষ কিছু প্রক্রিয়া উদ্ভাবন করেছে।

ভাসমান জলজ উদ্ভিদে, পাতার উপরিতলে শুধু পত্ররন্ধ থাকে। এর মধ্য দিয়েই এরা গ্যাসীয় আদান প্রদান করে। এবং সবসময় পত্ররন্ধ খোলা থাকে। যেহেতু এরা জলেই বসবাস করে, উদ্ভিদরা পানি শূন্যতায় ভুগে না। এমনকি প্রস্বেদনও হয় না।

স্রোতের সাথে অভিযোজন 
জলে থাকার কারণে জলজ উদ্ভিদকে স্রোতের মোকেবেলাও করতে হয়। এর ফলে এরা নিজেদের দৈহিক পরবর্তন সেভাবে করেছে। তাদের কোষগুলো খুব নরম হয় যাতে স্রোতের ফলে নড়া চড়ায় তারা ভেঙ্গে না যায়। সবুজ শৈবালের কোষ একদমই চিকন। গবেষণায় দেখা দেছে, স্থলভাগের উদ্ভীদের সৃষ্টি হয়েছে এই সবুজ শৈবাল থেকে।

ম্যাক্রোফাইটের প্রকারভেদ

অর্ধ-জলজ উদ্ভিদ 
অর্ধ-জলজ উদ্ভিদের অর্ধেক থাকে পানিতে আর বাকি অর্ধেক থাকে পানির উপরিতলে।

এর ফলে উদ্ভিদের সালেকসংশ্লেষণে কোন অসুবিধা হয় না। উদ্ভিদের ফুল উপরিতলে থাকে। পতঙ্গের সাহায্যে খুব সহজেই পরাগায়ণ করতে পারে।

ভাসমান জলজ উদ্ভিদ 
ভাসমান জলজ উদ্ভিদগুলোর মূল পানির তলের সাথে সংযুক্ত থাকে। কিন্তু এর পাতাগুলো পানিতে ভাসমান অবস্থায় থাকে।

নিমজ্জিত জলজ উদ্ভিদ 
নিমজ্জিত জলজ উদ্ভিদের কোন অংশই পানির উপরে থাকেনা। এর সবটুকুই থাকে পানির নিচে।

মুক্ত ভাসমান জলজ উদ্ভিদ 
মুক্ত ভাসমান জলজ উদ্ভিদ বলতে বোঝায় যেসকল উদ্ভিদের মূল মাটির সাথে বা পানির তলের সাথে সংযুক্ত থাকেনা। পানির উপরিতলেই এরা ভাসমান থাকে। এবং এক জায়গা থেকে আরেক জায়গায় ভাসতে থাকে। বাতাসে এরা উড়েও যেতে পারে। মশাদের ডিম পারার উপযুক্ত স্থান এই মুক্ত ভাসমান জলজ উদ্ভিদ।

ব্যবহার 
ম্যাক্রোফাইটস বাস্তুতন্ত্রে অবদান রাখে। এমনকি মানুষের বন্ধু হিসেবেও কাজ করে। যেমন এরা পানিতে থাকা নাইট্রোজেন এবং ফসফোরাস শোষণ করে নেয়। এছাড়া বিশ্বের বিভিন্ন জায়গার জলাভূমি থেকে নাইট্রোজেন এবং ফসফোরাস দূরীকরণে মাইক্রোফাইটস ব্যবহৃত হয়।

তথ্যসূত্র

বহিঃসংযোগ 

 https://web.archive.org/web/20200410235322/https://aquaplant.tamu.edu/
 http://aswm.org 
 http://plants.ifas.ufl.edu
Aquatic Plant Monitoring in the State of Washington
বাংলাদেশ কৃষক লীগ

বাংলাদেশ কৃষক লীগ ১৯৭২ সালের ১৯ এপ্রিল দেশের অর্থনৈতিক মুক্তির কার্যক্রমে কৃষি ও কৃষকের উন্নয়নে কাজ করতে বঙ্গবন্ধুর নির্দেশে প্রখ্যাত আইনজীবী সিরাজুল ইসলাম খানকে বাংলাদেশ কৃষকলীগ প্রতিষ্ঠাকালে গঠনতন্ত্র প্রণয়ন কমিটির আহ্বায়ক ও কৃষকলীগ কেন্দ্রীয় কমিটির প্রতিষ্ঠাতা সহসভাপতি এবং ১৫ আগস্টে শহীদ কৃষক নেতা আবদুর রব সেরনিয়াবাতকে সভাপতি হিসেবে   নিযুক্ত করা হয়। তাদের অক্লান্ত পরিশ্রমের ফসল হিসেবে বাংলাদেশ কৃষক লীগের আজকের অবস্থান।  কৃষকলীগ  বাংলাদেশ আওয়ামী লীগের সাথে ঘনিষ্ঠভাবে জড়িত এবং এর অন্যতম সহযোগী  সংগঠন হিসাবে কাজ করছে। সমীর চন্দ বর্তমানে কৃষক লীগের সভাপতি  এবং উম্মে কুলসুম স্মৃতি সাধারণ সম্পাদক হিসেবে দায়িত্ব পালন করছেন।

বাংলাদেশ আওয়ামী লীগ
১৯৭২-এ বাংলাদেশে প্রতিষ্ঠিত
বাংলাদেশ ভিত্তিক কৃষি সংগঠন
ঢাকা ভিত্তিক সংগঠন
অনুপ্রস্থ তল

অনুপ্রস্থ তল বা অক্ষীয় তল (যাকে অনুভূমিক তল বা ট্রান্সঅক্ষীয় তলও বলা হয়) একটি কাল্পনিক তল, যা দেহকে ঊর্ধ্ব এবং নিম্ন খণ্ডে বিভক্ত করে। এটি সম্মুখ তল এবং স্যাজিটাল তলের সাথে লম্বভাবে অবস্থান করে।

এটি দেহের বিভিন্ন অক্ষের সাপেক্ষে শরীরের অংশগুলোর অবস্থান বর্ণনা করতে ব্যবহৃত প্রধান তিনটি (যথা- সম্মুখ, অনুদৈর্ঘ্য ও অনুপ্রস্থ) তলের মধ্যে একটি।

ক্লিনিকালি প্রাসঙ্গিক শারীরস্থানিক তলসমূহের তালিকা 

 অনুপ্রস্থথোরাসিক তল
 জিফোস্টার্নাল তল (বা জিফোস্টার্নাল জংশন)
 ট্রান্সপাইলোরিক তল
 সাবকোস্টাল তল
 আম্বিলিকাল তল (বা ট্রান্সআম্বিলিকাল তল)
 সুপ্রাক্রিস্টাল তল
 আন্তঃটিউবারকুলার তল (বা ট্রান্সটিউবারকুলার তল)
 আন্তঃস্পাইনীয় তল

ক্লিনিকালি প্রাসঙ্গিক শারীরস্থানিক তলসমূহ এবং এদের সাথে সম্পর্কিত দৈহিক কাঠামোসমূহ 

 অনুপ্রস্থথোরাসিক তল
 T4 & T5 ভার্টিব্রাল জংশন এবং লুইসের স্টার্নাল কোণের মধ্য দিয়ে চলমান তল।
 চিহ্নিত করে:
 স্টার্নাল কোণে ২য় পর্শুকার কোস্টাল তরুণাস্থির সংযুক্তি;
 অ্যাওর্টিক আর্চ (শুরু এবং শেষ);
 ঊর্ধ্ব মহাশিরার উপরের প্রান্ত;
 বক্ষ নালির অতিক্রমণ;
 শ্বাসনালির দ্বিভাজন;
 পালমোনারি ট্রাঙ্কের দ্বিখণ্ডন;
 জিফোস্টার্নাল তল (বা জিফোস্টার্নাল জংশন )
 বক্ষ গহ্বরের অ্যান্টেরিয়র, ইনফেরিয়র সীমা; -
 চিহ্নিত করে:
 যকৃতের সুপিরিয়র পৃষ্ঠ;
 শ্বসনীয় মধ্যচ্ছদা;
 হৃৎপিণ্ডের ইনফেরিয়র সীমানা;
 ট্রান্সপাইলোরিক তল
 জুগুলার খাঁজ এবং পিউবিক সিম্ফাইসিসের ঊর্ধ্ব সীমানার মাঝামাঝি স্থানে অবস্থিত তল;
 সাধারণত L1 এর নীচের সীমানায় অবস্থিত;
 পাইলোরাস এবং নবম কোস্টাল তরুণাস্থি প্রান্ত দিয়ে কর্তিত;
 সাবকোস্টাল তল
 কোস্টাল মার্জিনের ইনফেরিয়র সীমানার মধ্য দিয়ে চলমান অনুপ্রস্থ তল;
 সাধারণত L3 এর সুপিরিয়র সীমানায় অবস্থিত বা , বা L3 কে ছেদ করে;
 আম্বিলিকাল তল (অথবা ট্রান্সআম্বিলিকাল তল)
 L3/L4 কশেরুকার সংযোগস্থলে বা আন্তঃকশেরুকা ডিস্কের সমতলে অবস্থিত;
 সুপ্রাক্রিস্টাল তল
 L4 এর সমতলে অবস্থিত;
 অ্যাওর্টার দ্বিখণ্ডন চিহ্নিত করে;
 ইলিয়াক ঝুঁটির সর্বোচ্চ স্থান;
 আন্তঃটিউবারকুলার তল (বা ট্রান্সটিউবারকুলার তল)
 L5 এর সমতলে অবস্থিত;
 নিম্ন মহাশিরার উৎপত্তি চিহ্নিত করে;
 আন্তঃস্পাইনীয় তল
 ট্রান্সভার্স প্লেন যা অ্যান্টেরিয়র সুপিরিয়র ইলিয়াক কাঁটাগুলোকে অতিক্রম করে।
 সাধারণত S1 এর সমতলে অবস্থিত।

আরও দেখুন 

 অবস্থান সংক্রান্ত শারীরস্থানিক পরিভাষা
 সম্মুখ তল
 স্যাজিটাল তল
 শারীরস্থান পরিভাষা

তথ্যসূত্র 

শারীরস্থানিক তলসমূহ
সালভাদোরীয় ফুটবল ফেডারেশন

সালভাদোরীয় ফুটবল ফেডারেশন (, ; এছাড়াও সংক্ষেপে ফেসফুত নামে পরিচিত) হচ্ছে এল সালভাদোরের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৫ সালে প্রতিষ্ঠিত হয়েছে। এটি প্রতিষ্ঠার ৩ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর এল সালভাদোরের রাজধানী সান সালভাদোরে অবস্থিত।

২০১০ সালের মে মাসে, সালভাদোরীয় সরকার ফেসফুতে প্রতিনিধিত্ব করার জন্য সাধারণীকরণ কমিটির কর্তৃত্বকে স্বীকৃতি দেয়নি, এই কারণেই ফিফা সকল প্রতিযোগিতায় আন্তর্জাতিক সংক্ষিপ্তভাবে সালভাদোরীয় দলের স্থগিতাদেশ ঘোষণা করেছিলেন; অতঃপর ২৮শে মে তারিখে স্থগিতাদেশ প্রত্যাহার করা হয়েছিল। ২০১৩ সালের সেপ্টেম্বর মাসে এই সংস্থা ম্যাচ ফিক্সিংয়ের দায়ে জাতীয় দলের ১৪ সদস্যের উপর আজীবন নিষেধাজ্ঞা আরোপ করেছিল এবং আরও তিনজন খেলোয়াড়কে ছয় থেকে ১৮ মাসের জন্য নিষিদ্ধ করা হয়েছিল। খেলোয়াড়দের বিরুদ্ধে আন্তর্জাতিক ম্যাচের জন্য ঘুষ গ্রহণ করার অভিযোগ আনা হয়েছিল।

এই সংস্থাটি এল সালভাদোরের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে এল সালভাদোর ফুবল প্রথম বিভাগ, সালভাদোরীয় নারী ফুটবল চ্যাম্পিয়নশিপ এবং কোপা এল সালভাদোরের মতো প্রতিযোগিতার সকল কার্যক্রম পরিচালনা করে। বর্তমানে সালভাদোরীয় ফুটবল ফেডারেশনের সভাপতির দায়িত্ব পালন করছেন উগো কারিয়ো এবং সাধারণ সম্পাদকের দায়িত্ব পালন করছেন লুইস পেরেস।

কর্মকর্তা

তথ্যসূত্র

বহিঃসংযোগ
   
 ফিফা-এ সালভাদোরীয় ফুটবল ফেডারেশন  
 কনকাকাফ-এ সালভাদোরীয় ফুটবল ফেডারেশন  

সালভাদোরীয় ফুটবল ফেডারেশন
১৯৩৫-এ এল সালভাদোর-এ প্রতিষ্ঠিত
১৯৩৫-এ প্রতিষ্ঠিত ক্রীড়া সংস্থা
এল সালভাদোরের ক্রীড়া নিয়ন্ত্রণ সংস্থা
এল সালভাদোরের ফুটবল পরিচালনা পরিষদ
কনকাকাফের সদস্য
পানামীয় ফুটবল ফেডারেশন

পানামীয় ফুটবল ফেডারেশন (, ; এছাড়াও সংক্ষেপে ফেদাফুত নামে পরিচিত) হচ্ছে পানামার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৭ সালে প্রতিষ্ঠিত হয়েছে। এটি প্রতিষ্ঠার ১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৪ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর পানামার রাজধানী পানামা সিটিতে অবস্থিত।

এই সংস্থাটি পানামার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে লিগা পানামেনিয়া দে ফুতবল, কোপা রোমেল ফের্নান্দেস এবং কোপা পানামার মতো প্রতিযোগিতার সকল কার্যক্রম পরিচালনা করে। বর্তমানে পানামীয় ফুটবল ফেডারেশনের সভাপতির দায়িত্ব পালন করছেন মানুয়েল আরিয়াস এবং সাধারণ সম্পাদকের দায়িত্ব পালন করছেন মিগেল জুনিগা।

কর্মকর্তা

তথ্যসূত্র

বহিঃসংযোগ
   
 ফিফা-এ পানামীয় ফুটবল ফেডারেশন  
 কনকাকাফ-এ পানামীয় ফুটবল ফেডারেশন  

পানামীয় ফুটবল ফেডারেশন
১৯৩৭-এ পানামা-এ প্রতিষ্ঠিত
১৯৩৭-এ প্রতিষ্ঠিত ক্রীড়া সংস্থা
পানামার ক্রীড়া নিয়ন্ত্রণ সংস্থা
পানামার ফুটবল পরিচালনা পরিষদ
কনকাকাফের সদস্য
হন্ডুরাস ফুটবল ফেডারেশন

হন্ডুরাস ফুটবল ফেডারেশন (, ; এছাড়াও সংক্ষেপে ফেনাফুথ নামে পরিচিত) হচ্ছে হন্ডুরাসের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৩৫ সালে প্রতিষ্ঠিত হয়েছে। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২৬ বছর পর ১৯৬১ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর হন্ডুরাসের রাজধানী তেগুসিগালপায় অবস্থিত।

এই সংস্থাটি হন্ডুরাসের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে হন্ডুরাস জাতীয় পেশাদার ফুটবল লীগ, হন্ডুরীয় কাপ এবং হন্ডুরীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে হন্ডুরাস ফুটবল ফেডারেশনের সভাপতির দায়িত্ব পালন করছেন হোর্হে সালোমন এবং সাধারণ সম্পাদকের দায়িত্ব পালন করছেন হোসে এর্নেস্তো মেজিয়া।

কর্মকর্তা

তথ্যসূত্র

বহিঃসংযোগ
   
 ফিফা-এ হন্ডুরাস ফুটবল ফেডারেশন  
 কনকাকাফ-এ হন্ডুরাস ফুটবল ফেডারেশন  

হন্ডুরাস ফুটবল ফেডারেশন
১৯৩৫-এ হন্ডুরাস-এ প্রতিষ্ঠিত
১৯৩৫-এ প্রতিষ্ঠিত ক্রীড়া সংস্থা
হন্ডুরাসের ক্রীড়া নিয়ন্ত্রণ সংস্থা
হন্ডুরাসের ফুটবল পরিচালনা পরিষদ
কনকাকাফের সদস্য
বেলিজ ফুটবল ফেডারেশন

বেলিজ ফুটবল ফেডারেশন (; এছাড়াও সংক্ষেপে এফএফবি নামে পরিচিত) হচ্ছে বেলিজের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৮০ সালে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি একই বছর ১৯৮৬ সালে সংস্থাটি তাদের আঞ্চলিক সংস্থা কনকাকাফের সদস্যপদ লাভ করে। এই সংস্থার সদর দপ্তর বেলিজের রাজধানী বেলমোপানে অবস্থিত।

এই সংস্থাটি বেলিজের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে বেলিজ প্রিমিয়ার লীগের মতো প্রতিযোগিতার সকল কার্যক্রম পরিচালনা করে। বর্তমানে বেলিজ ফুটবল ফেডারেশনের সভাপতির দায়িত্ব পালন করছেন সের্হিও চুক এবং সাধারণ সম্পাদকের দায়িত্ব পালন করছেন আর্ল জোন্স।

কর্মকর্তা

তথ্যসূত্র

বহিঃসংযোগ
  
 ফিফা-এ বেলিজ ফুটবল ফেডারেশন  
 কনকাকাফ-এ বেলিজ ফুটবল ফেডারেশন  

বেলিজ ফুটবল ফেডারেশন
১৯৮০-এ বেলিজ-এ প্রতিষ্ঠিত
১৯৮০-এ প্রতিষ্ঠিত ক্রীড়া সংস্থা
বেলিজের ক্রীড়া নিয়ন্ত্রণ সংস্থা
বেলিজের ফুটবল পরিচালনা পরিষদ
কনকাকাফের সদস্য
মানব দন্ত

মানব দন্তের কাজ হলো খাদ্য বা খাদ্যকণাকে কেটে অথবা চুর্ণ করে চর্বণের মাধ্যমে হজম বা গিলে ফেলার উপযোগী করা। মানুষের পাঁচ রকমের দাঁত রয়েছে - কর্তন দাঁত, ছেদন দাঁত, অগ্রপেষণ দাঁত, পেষণ দাঁত ও আক্কেল দাঁত (যা সাধারণত পরিনত বয়সে উঠে)। এদের প্রত্যেকটির রয়েছে স্বতন্ত্র কাজ। কর্তন দাঁত খাদ্যকে কাঁটার জন্য; ছেদন দাঁত খাদ্যকে ছেদন বা ছিড়ে ফেলার জন্য; পেষণ ও অগ্রপেষণ দাঁত, খাদ্যকে পিষ্ট করার জন্য ব্যবহৃত হয়।

উপরের পাটির দাঁতের মুল ম্যাক্সিলায় (গণ্ডাস্থি বা উপরের চোয়াল) এবং নীচের পাটির দাঁতের মুল ম্যান্ডিবলে (চিবুকাস্থি বা নীচের চোয়াল) সন্নিবেশিত থাকে এবং মাড়ি দ্বারা আবৃত থাকে। দাঁত ঘনত্ব এবং মাত্রাভেদে বিভিন্ন রকমের টিস্যু দ্বারা গঠিত হয়। অন্যান্য স্তন্যপায়ী প্রাণিদের মত মানুষেরও দুইবার দাঁত উঠে।

জন্মের পর সাধারণত ছয়মাস বয়স থেকেই প্রথম পর্যায়ের দাঁত উঠা শুরু হয়, যাকে বলা হয় দুধ দাঁত। তবে কিছুক্ষেত্রে দেখা যায় নবজাতক একটি বা দুইটি দাঁত নিয়ে জন্মগ্রহণ করেছে। সাধারনত ছয়মাস বয়স থেকে বিকাশমান দাঁত যখন চোয়ালের হাড় (হন্বস্থি বা জ-বোন) ভেদ করে মুখগহ্বরে আত্মপ্রকাশ করে।

শারীরস্থান
দাঁতের ঘাড় হিসেবে পরিচিত সিমেন্টোএনামেল জাংশন এর উপরিভাগের এনামেল দ্বারা আবৃত এলাকাকে দাঁতের মুকুট বা দন্তশীর্ষ বলে। বেশিরভাগ দন্তশীর্ষ পাল্প চেম্বারের অভ্যন্তরে ডেন্টিন টিস্যু দিয়ে গঠিত হয়।

দুগ্ধ দাঁত 
দুধদাঁতের মধ্যে দশটা পাওয়া যায় ম্যাক্সিলায় (উপরের চোয়াল) এবং দশটা পাওয়া যায় ম্যান্ডিবলে (নীচের চোয়াল)। মোট ২০ টা দাঁত। মানুষের জন্য দুধদাঁতের ফর্মুলা হচ্ছে .

দাঁতের প্রাথমিক পর্যায়ে কর্তন দাঁত দুইরকমের হয়, মধ্যখানে এবং পার্শ্বে। পেষণ দাঁত দুইরকমের হয় প্রথম এবং দ্বিতীয়। সব প্রাথমিক পর্যায়ের দাঁত পরবর্তীতে স্থায়ী দাঁত দ্বারা প্রতিস্থাপিত হয়ে যায়।

স্থায়ী দাঁত 

স্থায়ী দাঁতের মধ্যে ১৬ টা পাওয়া যায় ম্যান্ডিবলে এবং ১৬ টা পাওয়া যায় ম্যাক্সিলায়। মোট ৩২ টা দাঁত। এই দাঁতের ফর্মুলা হলো . স্থায়ী দাঁতের যে বিন্যাস তা বুস্ট্রোফেডনিক ক্রম অনুসারে সজ্জিত থাকে।

পুরুষ এবং নারীর দাঁতে খুব সামান্যই পার্থক্য আছে।পুরুষের দাঁতের চোয়াল এবং দাঁত গড়পরতায় নারীর তুলনায় কিছুটা বড় হয়।  পুরুষের দাঁতের ডেন্টিন নারীর তুলনায় বেশি থাকলেও নারীদের দাঁতের এনামেলের পরিমাণ পুরুষের দাঁতের চেয়ে বেশি।

আরও দেখুন 
 দন্ত্যচিকিৎসা
 ডেন্টাল ব্রেস

তথ্যসূত্র 

দাঁত
মানব শারীরস্থান